ผวาดำเนินนโยบายผิด เศรษฐกิจถึงขั้นพังได้
&#8220;เศรษฐพุฒิ&#8221; เตือนดำเนินนโยบายการเงินผิด จะเกิดปัญหาต่อเศรษฐกิจอย่างร้ายแรง
16 ก.ค. 2558

“เศรษฐพุฒิ” เตือนดำเนินนโยบายการเงินผิด จะเกิดปัญหาต่อเศรษฐกิจอย่างร้ายแรง 
นายเศรษฐพุฒิ สุทธิวาทนฤพุฒิ ประธานกรรมการบริหาร มูลนิธิสถาบันอนาคตไทยศึกษา หนึ่งในคณะกรรมการนโยบายการเงิน (กนง.) เปิดเผยว่า นโยบายการเงินมีบทบาทช่วยหล่อลื่นเศรษฐกิจ แต่ถ้าจะมาใช้ขับเคลื่อนเศรษฐกิจหลักคงไม่ได้เพราะมีข้อจำกัดมาก อีกทั้งยามเศรษฐกิจขาลง หากดำเนินนโยบายผิดจะเกิดปัญหาร้ายแรงมหาศาลอย่างที่เคยเกิดขึ้นมาแล้ว
ทั้งนี้ ไทยกำลังเผชิญความสามารถด้านการแข่งขันถดถอย เศรษฐกิจเติบโตน้อยลงเรื่อยๆ จากก่อนปี 2540 เศรษฐกิจไทยเติบโตเฉลี่ย 9% ปัจจุบันเติบโตเฉลี่ยเหลือเพียง 3% ไม่ว่าจะเฆี่ยนให้ตายเศรษฐกิจก็โตได้เท่านี้
นายศุภวุฒิ สายเชื้อ กรรมการผู้จัดการ บริษัทหลักทรัพย์ (บล.) ภัทร กล่าวว่า ข้อจำกัดของเศรษฐกิจไทยที่เติบโตช้า คือ หนี้ครัวเรือน เริ่มที่ผู้มีรายได้น้อย ลามไปถึงธุรกิจเอสเอ็มอีแล้ว